**6. pielikums**

**SIA „Tinby” darbinieku tehniskās apmācības programma**

|  |  |  |  |
| --- | --- | --- | --- |
| **Nr.** | Nodarbību priekšmets, tēmas, to īsa anotācija | Mācību stundu skaits | **Pasniedzējs** |
| **1** | **2** | **3** | **4** |
| ***1. Darba aizsardzība; apmācība tiek organizēta atbilstoši MK noteikumiem Nr.749-10.08.2010. „Apmācības kārtība darba aizsardzības jautājumos”*** | | | |
| 1.1. | Ievadapmācība  Ievadapmācībā nodarbinātos iepazīstina ar darba aizsardzību uzņēmumā. Ievadapmācība tiek nodrošināta visiem nodarbinātajiem neatkarīgi no to izglītības un darba stāža attiecīgajā profesijā vai amatā uzreiz pēc nodarbinātības uzsākšanas.  Ievadapmācībā nodarbinātie iegūst šādas zināšanas:   * uzņēmuma darbības veids un būtiskākie darba vides riska faktori; * darba vides riska faktoru ietekme uz drošību un veselību; * uzņēmuma darba kārtības noteikumi; * darba aizsardzības sistēma uzņēmumā; * obligāto veselības pārbaužu nozīme un to veikšanas kārtība; * drošības zīmes; * nodarbināto tiesības un pienākumi; * nodarbināto pārstāvniecība; * vispārīgās prasības rīcībai ārkārtas situācijās un notiekot nelaimes gadījumam darbā; * citi darba aizsardzības jautājumi. | 1 | Darba aizsardzības speciālists vai kompetenta institūcija |
| 1.2. | Instruktāžas darba vietā  *1.sākotnējā instruktāža* – tiek veikta, uzsākot darbu. Sākotnējo instruktāžu darba vietā nodrošina nodarbinātajiem, kuri uzsāk darba vai amata pienākumu pildīšanu darba vietā, darbiniekiem, kuri ir norīkoti citā darba vietā vai cita darba veikšanai, darbiniekiem, kuri ir nosūtīti vai ieradušies komandējumā, kā arī darbiniekiem, kuri veic darbus cita uzņēmuma teritorijā.  Sākotnējā instruktāžā nodarbinātie tiek instruēti par šādiem jautājumiem:   * vispārīga informācija par konkrēto objektu, tehnoloģisko procesu un iekārtām, darba un darba vietas organizāciju; * nodarbināto drošas pārvietošanās (maršruta) shēma objekta teritorijā; * konkrētās darba vietas vai darba veida raksturīgie darba vides riska faktori; * darba vides riska faktoru ietekme uz veselību un drošību; * drošas darba metodes; * darba aprīkojuma lietošana; * individuālo aizsardzības līdzekļu lietošana; * rīcība ārkārtas situācijās un notiekot nelaimes gadījumam darbā; * drošības zīmes konkrētajā darba vietā; * darba aizsardzības pasākumi; * ugunsdrošība; * elektrodrošība; * citi darba aizsardzības jautājumi.   *2.atkārtotā instruktāža* – tiek veikta darba gaitā. Atkārtoto instruktāžu veic, lai atgādinātu darba aizsardzības noteikumu un instrukciju prasības, pārbaudītu un paaugstinātu nodarbināto zināšanas. Atkārtoto instruktāžu veic sākotnējās instruktāžas apjomā ne retāk kā reizi gadā, bet darbos ar bīstamām iekārtām, kā arī paaugstinātas bīstamības darbos (atbilstoši darba devēja apstiprinātajam sarakstam) – ne retāk kā reizi sešos mēnešos.  *3.neplānotā instruktāža.* Neplānoto instruktāžu organizē un, ja nepieciešams, instrukciju saturu pārskata (aktualizē), ja:   * nodarbinātajiem mainās darba apstākļi, darba raksturs, darba vieta, darba aprīkojums, tehnoloģiskais vai darba process vai rodas citi faktori, kas var ietekmēt nodarbinātā drošību; * noticis nelaimes gadījums darbā vai konstatēta arodslimība (instruktāžu veic tiem nodarbinātajiem, kuriem ir līdzīgi darba apstākļi vai kuru darbs saistīts ar notikušo nelaimes gadījumu darbā vai konstatēto arodslimību); * nodarbinātais pārtraucis darbu uz laiku, kas ilgāks par 60 kalendāra dienām, bet darbos ar bīstamām iekārtām vai paaugstinātas bīstamības darbos – uz laiku, kas ilgāks par 45 kalendāra dienām.   *4.mērķa instruktāža.* Mērķa instruktāžu pirms darba uzsākšanas organizē nodarbinātajiem, kuri:   * iesaistīti avārijas vai katastrofas seku likvidēšanā; * veic vienreizēju darbu, kas nav saistīts ar nodarbinātā profesiju, amatu vai pastāvīgi izpildāmiem pienākumiem; * veic vienreizēju darbu ārpus uzņēmuma teritorijas; * saskaņā ar darba devēja apstiprinātu sarakstu veic darbu, kura izpildei jānoformē norīkojums (atļauja). Ziņas par instruktāžu reģistrē attiecīgajā norīkojumā (atļaujā). | 2 | Darba aizsardzības speciālists vai kompetenta institūcija |
| 1.3. | Tematiskā apmācība par konkrētu darba aizsardzības jautājumu. Tematisko apmācību par konkrētu darba aizsardzības jautājumu (piemēram, detalizētu apmācību par konkrētu darba vides riska faktoru, jaunu darba aprīkojumu, individuālo aizsardzības līdzekli, tehnoloģiju vai produktu) darba devējs organizē, ja tas nepieciešams nodarbināto zināšanu līmeņa paaugstināšanai un drošai darba veikšanai. Darba devējs dokumentē tematiskās apmācības veikšanu. | 1 | Darba aizsardzības speciālists vai kompetenta institūcija |
| ***2. Rūpniecisko avāriju risks, tā samazināšana, avārijgatavība*** | | | |
| 2.1. | Darbinieku teorētiskā apmācība gatavībai rīcībām negadījumiem ar ķīmiskajām vielām, ugunsgrēkam objekta teritorijā un rīcībām būtiskāko ārējo risku negadījumos. Objektā iespējamās avārijas, to cēloņi, scenāriji, modeļi, bīstamība darbiniekiem un iedzīvotājiem. Nevēlamo notikumu iespējamība. Pamatprasības avāriju prevencijai. Personīgās drošības prasības darbībām bīstamā vidē. Aizsardzības līdzekļi un metodes. Operatīvo dienestu izsaukumi, sadarbības risinājumi. Ķīmisko kravu pārvadājumi, prasības to drošībai. Vides aizsardzības prasības un risinājumi. Apmācība tiek organizēta vienu reizi gadā. | 1 | Darba aizsardzības speciālists vai kompetenta institūcija |
| 2.2. | Praktiskā apmācība gatavībai rīcībām negadījumiem ar ķīmiskajām vielām, ugunsgrēkam objekta teritorijā un rīcībām būtiskāko ārējo risku gadījumos – ugunsgrēku dzēšana, avāriju seku likvidēšana un glābšanas darbu veikšana. Apmācība tiek organizēta vienu reizi gadā. | 1 | Darba aizsardzības speciālists vai kompetenta institūcija |
| ***3. Ugunsdrošība un ugunsdzēsība; apmācība tiek organizēta atbilstoši MK noteikumiem Nr.238-19.04.2016. „Ugunsdrošības noteikumi”*** | | | |
| 3.1. | Uzņēmumā iespējamo ugunsgrēku (aizdegšanās) cēloņi un vietas. Ēku (būvju) ugunsizturības pakāpes. Ugunsdzēsības ierīces un aprīkojums, prasības to tehniskai apkopei, lietošanai. Obligātās pamatprasības aizdegšanās (ugunsgrēka) gadījumā. Darbinieku un materiālo vērtību aizsardzība ugunsgrēka gadījumā. Apritē esošo ķīmisko produktu bīstamās īpašības. Ugunsbīstamie darbi – to dokumentālais noformējums, organizācija, uzraudzība. Rīcības plāns, ugunsdrošības instrukcija. Apmācība tiek veikta reizi gadā. | 2 | Kompetents speciālists vai kompetenta institūcija |
| ***4. Civilā aizsardzība; apmācība tiek organizēta atbilstoši MK noteikumiem Nr.716-05.12.2017. „Minimālās prasības obligātā civilās aizsardzības kursa saturam un nodarbināto civilās aizsardzības apmācības saturam” un MK noteikumiem Nr.563-19.09.2017. „Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība”*** | | | |
| 4.1. | Nodarbināto civilās aizsardzības apmācības saturs:   * zināšanas par objekta civilās aizsardzības plānu; * zināšanas par valstī iespējamām katastrofām un to sekām; * zināšanas par valsts agrīnās brīdināšanas sistēmu; * zināšanas par iestādēm, kas nodrošina katastrofu pārvaldīšanu; * zināšanas par civilās aizsardzības sistēmu; * pirmās palīdzības sniegšanas prasmes dzīvībai kritiskās situācijās (piemēram, bīstamas asiņošanas apturēšana, atdzīvināšanas pasākumi), kā arī palīdzības izsaukšanu.   Darba devējs civilās aizsardzības apmācību nodarbinātajiem organizē ne retāk kā reizi gadā. | 2 | Kompetents speciālists vai kompetenta institūcija |
| 4.2. | Nodarbināto vietējā līmeņa teorētiskās civilās aizsardzības un katastrofas pārvaldīšanas mācības. Tiek organizētas reizi trīs gados. | 6 | Kompetents speciālists vai kompetenta institūcija |

***Piezīmes:***

1. Nodarbību uzskaite, klausītāju apmeklējums, pasniedzēji tiek dokumentēti „Apmācības protokolu” mapē (brīvas formas).
2. Nodarbības tiek plānotas un veiktas darba laika ietvaros, saglabājot darbiniekiem par apmācību laiku vidējo darba samaksu.

Nodarbību vieta – objekta telpas.

3. Objekta darbinieku tehniskās apmācības programma sastādīta, ievērojot spēkā esošo normatīvo aktu prasības, uzņēmuma iekārtu, tehnoloģisko procesu un ķīmisko vielu īpašības, novērtētos darba vides un rūpniecisko avāriju riskus, esošo dokumentāciju.